Shoazim Minovarov

Shoazim Shoislamovich Minovarov (1951-yil 1-avgust, Toshkent, Oʻzbekiston SSR) — Oʻzbekiston islom sivilizatsiyasi markazi direktori, Oʻzbekiston Prezidentining Jamoat va diniy tashkilotlar bilan aloqalar boʻyicha sobiq davlat maslahatchisi Ўзбекистон Республикаси Президентининг Фармони. Ўзбекистон республикаси мустақиллигининг йигирма тўққиз йиллиги муносабати билан давлат хизматчилари ҳамда ишлаб чиқариш ва ижтимоий-иқтисодий соҳалар ходимларидан бир гуруҳини мукофотлаш тўғрисида 28.08.2020 йилдаги ПФ-6055-сон. Asl kasbi tarjimonlik.

Munavvarqori Abdurashidxon oʻgʻlining nabirasi. 
 Shaxsiy hayoti 
Shoazim Minovarov 1951-yil 1-avgustda Toshkent shahrida tugʻilgan. Uning bobosi jadidchilik harakatining namoyandalaridan biri Munavvarqori Abdurashidxon oʻgʻlidir. Shoazim Minovarovning asl kasbi tarjimonlik boʻlidiy, Abdulla Avloniy va Munavvarqori Abdurashidxon oʻgʻli „Buyuk xizmatlari uchun“ ordeni bilan taqdirlanganida, bu mukofotlarni Shoazim Minovarov qabul qilib olgan.

Shoazim Minovarov 1973-yilda Oʻzbekiston Milliy universitetining fransuz tili va adabiyoti yoʻnalishini tamomlagan.
SSSRning Gvineyadagi elchixonasida va Jazoirdagi bosh konsulligida ishlagan.
 Tarjimonlik faoliyati 
U tarjimon sifatida fransuz tilidan Charles Perronning „Ona gʻoz ertaklari“, „Qizil qalpoqcha“, „Kuloyim yoki billur boshmoqchalar“, „Ustasi farang yoki etik kiygan mushuk“, „Sehrgarlar“, „Kokildor Rike“ ertaklarini, Jean-Marie Gustave Le Clézioning „Odel. Mondo va boshqa hikoyatlar“ asarini, François Mauriacning „Ilonlar komida“ romanini, Montesquieuning „Fors nomalari“ asarini, Lucien Kerenning „Buyuk Temur“ pyesasini, Patrick Modianoning „Toʻy sayohati“ romani va Maupassantning hikoyalarini oʻzbek tiliga tarjima qilgan.

 Faoliyati 
 1973-yilda Toshkent davlat universitetini fransuz tili va adabiyoti oʻqituvchisi mutaxassisligi boʻyicha tamomlagan.
 1973-1994 — Toshkent davlat universitetida chet tili oʻqituvchisi.
 1994-1997 — Oʻzbekiston Respublikasi Tashqi ishlar vazirligi Yevropa mamlakatlari departamentining birinchi kotibihttps://web.archive.org/web/20071129211216/http://mfa.uz/rus/mid/rukovodstvo/;
 1997-yil 27-iyundan — 2006-yil 1-avgustgacha — Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita raisi;
 2006-yil 1-avgustdan — 1-dekabrgacha — Oʻzbekiston Respublikasi Prezidenti davlat maslahatchisi;
 2006-yil 1-dekabrdan — 2008-yil 28-iyungacha — Oʻzbekiston Respublikasi Tashqi ishlar vaziri oʻrinbosari;
 2008-yildan — 2012-yilgacha — Oʻzbekistonning Misrdagi Favqulodda va muxtor elchisi;
 2013-yildan nafaqada;
 2015-yil apreldan — 2017-yil iyulgacha — Toshkentdagi Fransuz alyansi () raisi;
 2017-yil 17-iyuldan hozirgacha — Oʻzbekiston islom sivilizatsiyasi markazi direktori;
 2021-yil 25-maydan 2022-yil 2-fevralgacha — Oʻzbekiston Respublikasi Prezidentining jamoat va diniy tashkilotlar bilan aloqalar boʻyicha davlat maslahatchisi.

 Manbalar 

Turkum:Oʻzbekistonning Misrdagi elchilari